Erling Okkenhaug

Erling Okkenhaug (født 1951) er en norsk stedsaktivist som har engasjert seg i diskusjoner om byutvikling flere steder i Norge. Okkenhaug har arrangert  plansmier for å utarbeide planer for stedsutvikling, ofte som alternativ til planer som utbyggere lanserer.Plansmier - deltakelse, engasjement og konsekvens Besøkt 19. mai 2016 Han var fotogallerist og reklamemann på 1980-tallet, og oppdaget sin motstand mot moderne arkitektur da han jobbet med markedsføring av prosjektet Galleri Oslo på samme tid.Nilsen, Torbjørn Tumyr (2023): «Erling Okkenhaug: Stedsaktivist snakker ut», Arkitektur.no

Okkenhaug ble stedsaktivist etter å ha jobbet med å formidle Oslo kommunes planer for utbygging av  Grønland og  Vaterland i 1985. I jobben med å presentere prosjekter som Oslo Plaza, Galleri Oslo og Oslo Bussterminal konkluderte han at byggene skadet byen og han startet i stedet Allgrønn i 1990 for å sikre human byutvikling.«Mannen mot høyhusene» Verdens Gang 8. juni 2008 I ettertid har Galleri Oslo blitt kåret til Oslos styggeste bygg.Oslos styggeste bygg kåret aftenposten.no 25. mai 2008, besøkt 19. mai 2015

Okkenhaug har særlig engasjert seg i Risør hvor utbyggere ønsket å bygge funkisblokker på Holmen, et tidligere verftsområde i innseilingen til byen.«Krangling i fjæra» Aftenposten 6. juli 2013Arkitektene invaderer Risør arkitektnytt.no 7. januar 2013, besøkt 19. mai 2016 Okkenhaug mener sørlandsbyene blir ødelagt av brutal arkitektur som ikke tar hensyn til lokal byggeskikk.Arkitektene invaderer Risør arkitektnytt.no 7. januar 2013, besøkt 19. mai 2016«Kollektivt ran av Oslos eiendom» Dagbladet.no 1. desember 2006, besøkt 19. mai 2016– Jeg er bekymret på Ålesunds vegne, byen er ekstremt sårbar 24. april 2014, besøkt 19. mai 2016 Okkenhaug ble portrettert i dokumentarfilmen Sørlandsrefseren som ble vist på NRK,«Sørlandsrefseren»; Nrk.no. Arkivert fra originalen 11 februar 2015 og Fortidsminneforeningen arrangerte visning av filmen med påfølgende debatt 40 steder i Norge.–Politikerne gir altfor stor makt til utbyggerne Aftenposten 6. mai 2016, besøkt 19. mai 2016Hva slags byer vil vi ha i Karmøy?  Karmøy kommune, publisert 4. april 2014, besøkt 19. mai 2016

«Jeg er ikke så opptatt av arkitektur og ikke så hissig på ulike stildebatter. For meg er «sammenheng» det viktige ordet. Det er mer hvordan man organiserer bebyggelsen som gjelder. Variasjon, skala og innhold trumfer all stildebatt. Men man må samtidig ikke være redd for å dekorere.»
–  Erling Okkenhaug (2023)

 Bibliografi 
 1987: Ledige gener: dikt, Metope
 1990: Illustrasjoner i Ungkarsboka, Samlaget
 1993: Sammen med Thomas Wollnick: Virkelige Norway : a more real ordbok with the hallingspark, Allgrønn Okkenhaug
 2022: Som redaktør og utgiver: Ulf Andenæs: Arkitekturoppgjøret - vår invasjon av landskapet - utfall og tilbakeblikk - hvor går vi?, Allgrønn Okkenhaug, ISBN 9788277620053«I dag lanseres boken «Arkitekturoppgjøret» av Ulf Andenæs | Ole Torp leder debatt på TBS Gallery», Sivilisasjonen.no 22. august 2022

 Referanser 

Kategori:Norske kulturvernere
Kategori:Norske aktivister